

**"Мемлекеттік есептеу жүйелерін және картографиялық проекцияларды белгілеу туралы"**

Қазақстан Республикасы Үкіметінің 2023 жылғы 14 наурыздағы № 208 қаулысы

            ЗҚАИ-ның ескертпесі!

            Қолданысқа енгізілу тәртібін 3-тармақтан қараңыз

      "Геодезия, картография және кеңістіктік деректер туралы" Қазақстан Республикасы Заңының 12-бабының 2)-тармақшасына сәйкес Қазақстан Республикасының Үкіметі ҚАУЛЫ ЕТЕДІ:

      1. Қазақстан Республикасының аумағында:

      1) мемлекеттік есептеу жүйелері:

      Іргелі астрономиялық геодезиялық желінің пункттерімен және Дәлдігі жоғары геодезиялық желінің пункттерімен бекітілген 2023 жылғы Қазақстандық жер координаттық есептеу негізі (Qazaqstan Terrestrial Reference Frame 2023, QazTRF-23);

      Қазақстандық биіктік есептеу негізі (Qazaqstan Vertical Reference Frame, QazVRF)

      2) картографиялық проекция:

      1980 жылғы Геодезиялық анықтамалық жүйенің эллипсоидындағы Гаусс-Крюгер проекциясы (Geodetic Reference System 1980, GRS-80) белгіленсін.

      2. "Координаталардың, биіктіктердің, гравиметриялық және спутниктік өлшемдердің, сондай-ақ мемлекеттік топографиялық карталар мен жоспарлар масштабтық қатарының бірыңғай мемлекеттік жүйелерін белгілеу туралы" Қазақстан Республикасы Үкіметінің 2002 жылғы 28 желтоқсандағы № 1403 қаулысының күші жойылды деп танылсын.

      3. Осы қаулы қол қойылған күнінен бастап қолданысқа енгізіледі.

      1-тармақтың қолданысы 2025 жылғы 1 қаңтарға дейін тоқтатыла тұрсын, тоқтатыла тұру кезеңінде осы тармақша мынадай редакцияда қолданылады деп белгiленсін:

      "Қазақстан Республикасының аумағында:

      1) мемлекеттік есептеу жүйелері:

      1942 жылғы координаттар жүйесі (42-КЖ);

      1977 жылғы Балтық биіктік жүйесі;

      2) картографиялық проекция:

      Крассовский эллипсоидындағы Гаусс-Крюгер проекциясы.".

|  |  |
| --- | --- |
| *Қазақстан Республикасының*  *Премьер-Министрі* | *Ә. Смайылов* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК